“THEATRE LANE LIMITED” เก็บหลักทรัพย์แปลงสภาพ SIRI หนุนถือ 13.79% ขึ้นผหถ.เบอร์หนึ่ง
“THEATRE LANE LIMITED” เก็บหลักทรัพย์แปลงสภาพ SIRI หนุนถือ 13.79% ขึ้นผหถ.เบอร์หนึ่ง
“THEATRE LANE LIMITED” เก็บหลักทรัพย์แปลงสภาพ SIRI หนุนถือ 13.79% ขึ้นผหถ.เบอร์หนึ่ง
5 พ.ย. 2563

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แจ้งว่าเมื่อวันที่ 2 พ.ย.63 THEATRE LANE LIMITED ได้มาซึ่งหลักทรัพย์แปลงสภาพของบริษัท แสนสิริ จำกัด (มหาชน) หรือ SIRI จำนวน 13.79% ของสิทธิออกเสียงทั้งหมดของกิจการ ส่งผลมีจำนวนหลักทรัพย์ภายหลังการได้มา คิดเป็น 13.79% ของสิทธิออกเสียงทั้งหมดของกิจการ
โครงสร้างผู้ถือหุ้นรายใหญ่อันดับ 1-5 ของ SIRI
ที่มา : ตลท. (ภาพรวมข้อมูลผู้ถือหุ้น ณ วันที่ 22/06/2563)
ขณะที่เมื่อวันที่ 20 ต.ค.2563 SIRI แจ้งว่า ในวันที่ 20-21 ต.ค.2563 บริษัทจะเสนอขายหุ้นกู้ที่มีชื่อเฉพาะว่า Subordinated Perpetual Debentures of Sansiri Public Company Limited No. 2/2563 Payable Upon Dissolution with the Issuer’s Right to Early Redemption and Unconditional Interest Deferal โดยเป็นการออกและเสนอขายหุ้นกู้ในวงจำกัดต่อผู้ลงทุน โดยเฉพาะเจาะจงจำนวน 2,050 ล้านหน่วย มูลค่าการเสนอขายรวม 2,050 ล้านบาท และ เสนอขายใบสำคัญแสดงสิทธิที่จะซื้อหุ้นสามัญเพิ่มทุน จำนวน 2,050 ล้านหน่วย โดยไม่คิดมูลค่าการเสนอขาย ให้แก่ Theatre Lane Limited ซึ่งเป็นนักลงทุนที่มีศักยภาพและสามารถลงทุนในบริษัทได้จริงและถูกถือหุ้น 100% โดย partnership funds ซึ่งเป็นกองทุนประเภท Discretionary Fund (กองทุนที่ผู้จัดการกองทุนมีอำนาจบริหารและตัดสินใจเกี่ยวกับการลงทุนของกองทุน)
โดยมี Argyle Street Management Limited (ASM) ซึ่งเป็นบริษัทที่ได้รับอนุญาตจากหน่วยงานกำกับดูแลหลักทรัพย์และตลาดหลักทรัพย์ของฮ่องกง (Securities and Futures Commission of Hong Kong) และสหรัฐอเมริกา (U.S. Securities and Exchange Commission) เป็นผู้จัดการกองทุน อันเป็นการเสนอขายต่อบุคคลในวงจำกัด (Private Placement) อ่านรายละเอียดเพิ่มเติม SIRI ออกหุ้นกู้ชัวนิรันดร์ 2.05 พันลบ. แถมวอร์แรนต์ให้นลท.ต่างชาติ